Laurent Menager

De Laurent (oder Lorenz) Menager, gebuer den 10. Januar 1835 am Pafendall, a gestuerwen och do de 7. Februar 1902, war e lëtzebuergesche Musekspedagog, Dirigent, Komponist an Organist.Hie war 40 Joer Organist an der Parkierch am Pafendall (Quell: Anonym 1932 an der Literatur.)

Den Nationalkomponist
Wéi de Laurent Menager den 10. Februar 1902 um Kierfecht um Sichenhaff begruewe gouf, hu 6000-7000 Leit, dorënner d'Vertrieder vu 45 Veräiner, hien um leschte Gang begleet. De Staatsminister Eyschen huet d'Grafried gehalen.François Biltgen, 1985, S. 93. Am Volksbote huet de Jean-Nicolas Moes doropshi vum verstuerwenen Nationalkomponist geschriwwen.Volksbote 2, 1902. Och am Noruff am Luxemburger Wort gouf him d'Recht op deen Titel zougesprach.LW 10. an 11. Februar 1902.

2020 huet den Organist Francis Lucas, am Kader vun senge Recherche fir seng Dokteraarbecht, an den Archive vum Carlo Hommel e Manuskript vum Laurent Menager vun 1850 fonnt. Domat ass et dat eelsten Dokument vum Komponist, deen dëst dräistëmmegt Gesangsstéck fir e Bouwechouer am Alter vu 15 Joer geschriwwen huetAnne Heintz, Musikalischer Glücksgriff, Organist Francis Lucas entdeckt 170 Jahre altes Manuskript von Komponist Laurent Menager, Luxemburger Wort, 20. August 2020; 170 Jahre alte Messe von Laurent Menager entdeckt, op wortl.lu, gelies den 20. August 2020.

Placke mam Titel Nationalkomponist fënnt een op sengem Grafmonument vun 1905 um Sichenhaff, um Gebai vum Sang a Klang an op der Fassad vun der Pafendaller Kierch.

 Familljeliewen 
Den 18. September 1863 hat de Laurent Menager sech mat der 24 Joer aler Catherine Reinartz bestuet, déi awer schonn de 25. September 1865 gestuerwen ass.

Fënnef Joer duerno den 20. Juli 1871 huet hie sech eng zweet Kéier bestuet, an zwar mat der Elisabeth Buren aus dem Pafendall. Aus deem Bestietnes koume sechs Kanner, véier Bouwen an zwee Meedercher. Den eelste vun de Jongen, de Max, huet Musek studéiert a gouf och e landbekannte Komponist an Organist.

 Formatioun a Karriär
 1847-1854: Studium um Athenäum mat Ofschlossexamen, kritt zu gläicher Zäit Privatstonne fir Gei, Piano, Cello an Harmonie, beim Ënneroffizéier Rusche, vun der preisescher Garnisounsmusek. Hien trëtt deemools schonn als Chouerdirigent op.
 1855-1856: Studium op der Kölner Musekhéichschoul, beim Professer Ferdinand Hiller.
 Hierscht 1856-1882: Hien ass mat Coursen op der Museksschoul vun der Stad Lëtzebuerg chargéiert
 1859-1860: De Laurent Menager geet erëm hannescht op d'Kölner Musekhéichschoul
 No 1860: Hie fänkt seng musekpedagogesch Funktiounen zu Lëtzebuerg nees un.
1861-1902: Organist an der Pafendaller Parkierch.Cf. Plack op der Pafendaller Kierch.
1881-1884 Museksprofesser op der Normalschoul.
1889: Museksprofesser am Kolléisch.

 Wierk (Auswiel) 
 Kierchemusek
 Kammermusek
 Quatuor à cordes (1859)
 Lidder a Wierker fir Chéier:
 D'Margréitchen
 De Lëtzebuerger Greechen
 Déi schéinste Blumm
 Eng Tréin
 Aus der Kannerzäit
 Operetten:
 Den Här an d'Madame Tullepant
 Den Här President
 En ass rosen
 De scheie Jong

Publikatiounen
 Die Hymne: Wilhelmus von Nassauen. In: Hémecht, 1898, S. 464-469 (mat Nouten).
 Über die bei der Echternacher Springprozession ausgeführte Melodie. (Mit Noten). In: Hémecht, 1901, S. 240-243.

 Gielercher 



 Nom Laurent Menager genannt 
 1925W. Thoss, 1932. Anciennes rues de Pfaffenthal. In: Livre d'Or Sang a Klang, S. 97. gouf d'Strooss am Pafendall, an där hie gewunnt huet, no him genannt (Rue Laurent-Menager).
 eng Strooss zu Diddeleng an der Dell (Rue Laurent-Menager)

 Literatur 
 Anonym, 1932. Livre d'or de la Société Chorale Royale Grand-Ducale Sang & Klang édité à l'occasion de son 75me anniversaire, qui aura lieu les 9, 10, 11 juillet 1932. Dréckerei Linden & Hansen, Lëtzebuerg, 111 S.
 Kowalsky, A. Lorenz Menager. Ein Gedenkblatt zur 30. Wiederkehr seines Todestages. S. 59-66.
 Lelièvre, Jos. Erinnerung an Lorenz Menager. S. 66. (Text a Form vun engem Gedicht).
 Flohr, J.P. Biographie von Lorenz Menager. S. 67-71.
 Kowalsky, A. Erinnerungen an Lorenz Menager. S. 72-75.
 Anonym (= Batty Weber). Abreißkalender (Luxemburger Zeitung, 18. April 1918) S. 76-78.
 Faber, W., F. Théato & J. Zuang (Koord.), 1985. Buch ouni Titel, erausgi vum Sang a Klang. Dréckerei Print-Service, Lëtzebuerg, 217 S. (D'Buch ass bei Geleeënheet vum 150. Anniversaire vum Laurent Menager erauskomm, cf. S. 214. Am Buch steet awer kee Publikatiounsjoer).
 Ensch, J. La famille Menager du Luxembourg. S. 13-37.
 Biltgen, F.. Laurent Menager: Nationalkomponist. Eine Laurent Menager Biographie. S. 38-100.
 Théato, F. Monument Laurent Menager. S. 101-103.
 Hommel, C.. Apologie vum Menager. E leidenschaftleche Plaidoyer fir d'Nummer Eent. S. 104-122.
 Hommel, C. Menager als Orgelexperte. Ein (lehrreiches) Beispiel. S. 123-126.
 Kayser, J. Kompositioune vum Laurent Menager, am Besëtz vum Sang a Klang. S. 127-132.
 Wingert, J. Der Schulmusiker. S. 133-166.
 Anonym, 1985. Laurent Menager zum 150. Geburtstag. ons stad 19, S. 27. PDF
 Blasen, Léon, 1984. Lëtzebuerger Komponisten.
 Biltgen, François, 1985. Laurent Menager et les origines du sentiment national luxembourgeois. . [Remarque: de Laurent Menager war den Urgrousspapp vum François Biltgen.]
 Biltgen, François, 2002. Laurent Menager - Né et mort au Pfaffenthal.  Joer 23 (2002), n° 4, S. 7-30, ill.
 Hülsemann, Guillaume, 1902. Lorenz Menager: eine biographische Skizze. P. Worré-Mertens, Luxemburg. 87 p., 1 portrait. [Alphabetisches Verzeichnis der bedeutendsten Werke: pp. 83–87]
 Lecuit, Vera, 1996. Laurent Menager, ein Luxemburger Pädagoge, Kirchenmusik-, Kammermusik- und Operetten(Singspiel)-Komponist: das Ende einer Epoche. Mémoire de fin de stage pédagogique, Luxembourg (net verëffentlecht). 196 p.,
 Menager, Laurent, 1859. Quatuor à cordes [Musique imprimée]. Édition revue par Claude Krier. Quatuor. Violons 2, Alto, Violoncelle. Luxembourg: Bibliothèque nationale. Centre d'études et de documentation musicales (CEDOM), 1998, Luxembourg, Service central des imprimés de l'État. 1 Partition (37 p.) ; 30 cm + 4 Parties ; 30 cm. Collection Partothèque luxembourgeoise Nr. 3.
 Théato, F., 2002. Chronique d'une société. De Pafendaller Sang & Klang. Eng grouss Säit stadlëtzebuerger Kulturgeschicht. Revue musicale, Lëtzebuerger Musekszeidong, 2002 N r. 1, S. 9-10. PDF
 Zenner, Roby, 2002. Laurent Menager 1835-1902. Revue musicale, Lëtzebuerger Musekszeidong, 2002 N r. 1, S. 6. PDF
 Nitschké, Alain; Sagrillo, Damien: Laurent Menager: Systematisches und kommentiertes Werkverzeichnis, Margraf Publishers 2011.

Biller

 Kuckt och 
 Lëscht vu lëtzebuergesche Komponisten
 Um Spaweck 
 Timber vun der Lëtzebuerger Post vum 4. Dezember 1951
 CD-Coffret mat historeschen Opname vum CNA
De Laurent Menager am Musikerlexikon

Kategorie:Gebuer 1835
Kategorie:Lëtzebuergesch Komponisten
Kategorie:Gestuerwen 1902
Kategorie:Lëtzebuergesch Organisten
Kategorie:Chevalier de l'ordre de la couronne de chêne
Kategorie:Chevalier de l'ordre de mérite civil et militaire d'Adolphe de Nassau
Kategorie:Lëtzebuergesch Musekspedagogen
Kategorie:Persounen, no deenen eng Struktur zu Lëtzebuerg genannt ass